**Ajánlattételi felhívás iskolatej beszerzésére**

Ajánlatkérő – Intézményfenntartó - neve: Nyíregyháza-Városi Református Egyházközség

Ajánlatkérő címe: 4400 Nyíregyháza, Kálvin tér 10-11-12.

Képviselő neve: Dr Gaál Sándor esperes

Képviselő elérhetőségei:

* telefon: 06-42- 507 048
* e-mail: nyiregyhaza-varos@reformatus.hu

Kapcsolattartó neve: Leitner László

Kapcsolattartó elérhetőségei:

* telefon: 06 42 870 420
* e-mail: jokaigazda@gmail.com

**1. A beszerzés tárgya:**

Az óvoda és iskolatej program szabályozásáról szóló 19/2021 (V. 5.) AM rendelet (továbbiakban: Rendelet) alapján az alább megnevezett intézmény tanulói részére szállítandó:

* **2,8 %-os, 0,2 literes tej – a Rendelet 1. § 4. pontja szerinti natúr termék („I/a. teljes/félzsíros tej”)**

beszerzése hetente, összesen maximum 3 alkalommal.

Gyermekenként naponta maximum 0,2 liter tej-egyenértéknek megfelelő mennyiségben.

**2. Teljesítés helye, a beszerezni kívánt termék és mennyiség: (1. sz. mellékletben összesítve)**

1. Intézmény neve: Jókai Mór Református Általános Iskola és Óvoda

Székhelyének címe: 4400 Nyíregyháza, Színház u 3.

OM azonosítója: 033 400

Feladatellátási hely sorszáma: 001

Feladatellátási hely címe:4400 Nyíregyháza, Színház u 3.

Ellátandó általános **iskolások** (végső kedvezményezettek) létszáma:

1. kiosztandó termék: I/a. teljes/félzsíros tej - 2,8 %-os, 0,2 literes tej

Várható tanulólétszám: 230 fő

Feladatellátási hely sorszáma: 005

Feladatellátási hely címe:4400 Nyíregyháza, Bethlen Gábor utca 18.

Ellátandó általános **iskolások** (végső kedvezményezettek) létszáma:

1. kiosztandó termék: I/a. teljes/félzsíros tej - 2,8 %-os, 0,2 literes tej

Várható tanulólétszám: 176 fő

Feladatellátási hely sorszáma: 003

Feladatellátási hely címe:4400 Nyíregyháza, Kálvin tér 13.

Ellátandó általános iskolások (végső kedvezményezettek) létszáma:

1. kiosztandó termék: I/a. teljes/félzsíros tej - 2,8 %-os, 1 literes tej

Várható tanulólétszám: 247

**3. A szerződés időtartama:**

A 2025/2026. teljes tanévre szólóan.

Azaz a 2025. szeptember 1. napjától 2026. június 30. napjáig tartó időszakban, az általános iskolai szüneteket figyelembe véve, várhatóan 37 héten keresztül.

**4. Egyéb információk:**

Ajánlatkérő a határidőre beérkező ajánlatot vagy ajánlatokat az alábbi pontrendszer szerint értékeli:

Az ajánlatok értékelésének szempontjai:

1. Amennyiben a bruttó ajánlati ár 460,- Ft, vagy annál magasabb: 0 pont
2. A 460 Ft 3%-onkénti (13,8 – 13,8 Ft) csökkentésekor: 2,5 – 2,5 pont

De legfeljebb 15 pont

Amennyiben az 1. és 2. pont szerinti értékelés alapján az egyes ajánlatok között pontegyenlőség van, akkor az Ajánlatkérő a következő szempontok szerint értékeli tovább az ajánlatokat:

1. Ha ajánlattevő az élelmiszerlánc-felügyeleti szerv által engedélyezett tejipari feldolgozóüzemmel vagy tejtermelést folytató tenyészettel rendelkezik: 9 pont
2. Ha ajánlattevő legalább 80% tulajdoni hányaddal rendelkezik tejfeldolgozó üzemben vagy tejtermelést folytató tenyészetben: 7 pont
3. Ha ajánlattevő kistermelő, vagy mikro-, kis- vagy középvállalkozás: 8 pont
4. Ha ajánlattevő több, újrahasználható csomagolószer alkalmazását vállalja: 6 pont
5. Ha ajánlattevő a keletkező hulladék szelektív gyűjtésének megvalósítását nagyobb mértékben vállalja: 5 pont

A fenti szempontok alapján ajánlatkérő rangsorolja az ajánlatokat és a legtöbb pontszámot elérő – a rangsorban nyertes – ajánlattevőnek felajánlja a szállítási szerződés megkötését.

**5. Az ajánlatok benyújtásával kapcsolatos információk:**

1. Ajánlatkérő a részekre történő ajánlattételt intézményenként biztosítja.
2. Ajánlattevőnek ajánlatában nyilatkoznia kell a Rendelet 11/A. § (2) és (3) bekezdése szerinti értékeléséhez szükséges feltételekről, nevezetesen:

* az ajánlott termék szállítását milyen bruttó (ÁFÁ-val növelt), literre számított egységáron vállalja?
* rendelkezik-e az élelmiszerlánc-felügyeleti szerv által engedélyezett tejipari feldolgozóüzemmel?
* legalább 80% tulajdoni hányaddal rendelkezik-e tejfeldolgozó üzemben vagy tejtermelést folytató tenyészetben?
* a kis mennyiségű, helyi és marginális élelmiszer-előállítás és -értékesítés higiéniai feltételeiről szóló 60/2023. (XI. 15.) AM rendelet 2. § 29. pontja szerinti kistermelőnek, vagy a kis- és középvállalkozásokról, fejlődésük támogatásáról szóló 2004. évi XXXIV. törvény 3. §-a alapján mikro-, kis- vagy középvállalkozásnak minősül-e?
* vállalja-e több, a hulladékról szóló 2012. évi CLXXXV. törvény szerint meghatározott újrahasználható csomagolószer alkalmazását?
* milyen mértékben vállalja a keletkező hulladék szelektív gyűjtésének megvalósítását?

1. Az ajánlattételi felhívásra az előzetes jóváhagyással rendelkező Ajánlattevő **2025.** **április 30. 11.00 óráig**  elektronikus úton nyújthat be ajánlatot. A határidő elmulasztása jogvesztő.
2. Az ajánlatokat Fenntartó: ***nyiregyhaza-varos@reformatus.hu*** elektronikus levelezési címére, elektronikus levél mellékleteként, jelszóval védett, pdf fájl formátumban kell benyújtani. A levél „Tárgy” mezőjében *„Ajánlat iskolatej szállításra*” mondatot kell beírni.

A fájl megnyitásához szükséges jelszót Ajánlattevőnek az ajánlatok bontására megállapított határidőben kell Fenntartó részére megadnia.

Az ajánlat érvénytelen, ha Ajánlatkérő a bontás időpontjában Ajánlattevőnek felróható okból nem tudja az ajánlatot megnyitni.

1. A bontás helyszíne: Nyíregyháza-Városi Református Egyházközség

4400 Nyíregyháza, Kálvin tér 10-11-12.

A bontás időpontja: 2025. május 05. 11 óra 00 perc

Kelt: Budapest, 2025. április 14.

Dr Gaál Sándor esperes

fenntartó képviselője